Падане на цялата фасета се случва изключително рядко. Може да е пропуснат някой етап от циментирането. Но това не е проблем, тя се залепя отново. Падането на повече, вече е индикация за не добър протокол на циментиране.
Отчупване се случва доста по-често. Това може да е признак за не добре балансирана оклузия (функция). Чест чипинг (отчупване) се наблюдава на вторите зъби. Причина може да е отново не добре балансирана функция при латеротрузия (движение на долната челюст встрани), когато пациентите искат предните им зъби да бъдат абсолютно еднакви на дължина, се закачат вторите, при движение напред и встрани, което води до натоварване и счупване. В естествено красивата усмивка вторите зъби са с един милиметър по-къси от първите. Това е отново доказателство, че формата следва функцията.